“กสิกรไทย” ชี้เงินบาทสัปดาห์หน้าแกว่งในกรอบ 33.20-34.00 บ./ดอลลาร์
“กสิกรไทย” ชี้เงินบาทสัปดาห์หน้าแกว่งในกรอบ 33.20-34.00 บ./ดอลลาร์ เกาะติดปัญหาเพดานหนี้สหรัฐ-อสังหาฯจีน
“กสิกรไทย” ชี้เงินบาทสัปดาห์หน้าแกว่งในกรอบ 33.20-34.00 บ./ดอลลาร์ เกาะติดปัญหาเพดานหนี้สหรัฐ-อสังหาฯจีน
2 ต.ค. 2564

ผู้สื่อข่าวรายงานว่า ธนาคารกสิกรไทย (KBANK) มองกรอบการเคลื่อนไหวของเงินบาทที่ 33.20-34.00 บาทต่อดอลลาร์ฯ สำหรับสัปดาห์ถัดไป (4 -8 ต.ค.) ขณะที่ศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ปัญหาเพดานหนี้สหรัฐฯ สถานการณ์ของบริษัทอสังหาริมทรัพย์จีน เม็ดเงินลงทุนของนักลงทุนต่างชาติในตลาดการเงินไทย และสถานการณ์โควิด
ขณะที่ตัวเลขเศรษฐกิจสหรัฐฯ ที่สำคัญ ได้แก่ ตัวเลขการจ้างงานนอกภาคเกษตร และเครื่องชี้ตลาดแรงงานอื่นๆ อาทิ อัตราเงินเฟ้อ ตัวเลขค่าจ้าง ข้อมูลการจ้างงานภาคเอกชน ดัชนี PMI/ISM ภาคบริการเดือนก.ย. ยอดสั่งซื้อภาคโรงงานเดือนส.ค. และจำนวนผู้ขอรับสวัสดิการว่างงานรายสัปดาห์ นอกจากนี้ตลาดยังรอติดตามดัชนี PMI ภาคบริการเดือนก.ย. ของจีน ยูโรโซน และอังกฤษด้วยเช่นกัน
โดยในวันศุกร์ (1 ต.ค.) เงินบาทอยู่ที่ระดับ 33.63 เทียบกับระดับ 33.25 บาทต่อดอลลาร์ฯ ในวันพฤหัสบดีก่อนหน้า (23 ก.ย.)